ธปท.ไม่ห่วงทุนนอกไหลเข้าธุรกิจอสังหา
ธปท.ชี้ไม่ห่วงเงินทุนต่างชาติไหลเข้าลงทุนในธุรกิจอสังหาริมทรัพย์ เนื่องจากเงินส่วนใหญ่ยังนิยมลงในตลาดหุ้น
8 พ.ย. 2553

ธปท.ชี้ไม่ห่วงเงินทุนต่างชาติไหลเข้าลงทุนในธุรกิจอสังหาริมทรัพย์ เนื่องจากเงินส่วนใหญ่ยังนิยมลงในตลาดหุ้น
นายเมธี สุภาพงษ์ ผู้อำนวยการอาวุโส ฝ่ายเศรษฐกิจในประเทศ ธนาคารแห่งประเทศไทย(ธปท.) เปิดเผยว่า ขณะนี้ยังไม่ห่วงภาวะเงินทุนไหลเข้าจากต่างประเทศ จะเข้ามาในภาคอสังหาริมทรัพย์มากเกินไป เพราะตัวเลขเงินทุนไหลเข้าในภาคอสังหาริมทรัพย์ยังมีน้อย เนื่องจากนักลงทุนต่างชาติยังเลือกเข้าลงทุนในตลาดหลักทรัพย์เป็นหลัก หรือบางส่วนก็เลือกลงทุนในพันธบัตร แต่ส่วนนี้ก็มีไม่มากนัก
“เงินลงทุนจากต่างประเทศที่เข้ามาในอสังหาริมทรัพย์ยังไม่น่าเป็นห่วง แต่ภาวะเช่นนี้ ธปท.ยังต้องติดตามดูการโยกเงินลงทุนภายในประเทศอย่างใกล้ชิดต่อไป” นายเมธีกล่าว